**ข่าวประชาสัมพันธ์**

**12 กันยายน 2568**

**บีเอ็มดับเบิลยู กรุ๊ป ประเทศไทย และสถาบันเทคโนโลยีจิตรลดา ลงนาม  
ความร่วมมือเชิงกลยุทธ์ ปั้นบุคลากรรุ่นใหม่ขับเคลื่อนอุตสาหกรรมยานยนต์**

**A group of people standing on a table

AI-generated content may be incorrect.**

บีเอ็มดับเบิลยู กรุ๊ป ประเทศไทย โดยคุณชนินทร์ ฐิติจารุไพศาล ผู้อำนวยการฝ่ายบริการลูกค้า (ที่ 5 จากซ้าย) และสถาบันเทคโนโลยีจิตรลดา โดยรองศาสตราจารย์ ดร. คุณหญิงสุมณฑา พรหมบุญ อธิการบดีสถาบันเทคโนโลยีจิตรลดา (ที่ 4   
จากซ้าย) ร่วมลงนามบันทึกข้อตกลงความเข้าใจ (MoU) เพื่อยกระดับการศึกษาด้านยานยนต์และการพัฒนาบุคลากรภาคอุตสาหกรรมยานยนต์ไทย

**กรุงเทพฯ.** บีเอ็มดับเบิลยู กรุ๊ป ประเทศไทย และสถาบันเทคโนโลยีจิตรลดา ร่วมลงนามบันทึกข้อตกลง  
ความร่วมมือ (MoU) ครั้งสำคัญ เพื่อยกระดับการศึกษาด้านยานยนต์และการพัฒนาบุคลากรในประเทศไทยอย่างมีนัยสำคัญ ครอบคลุมด้านวิชาการ การฝึกอบรมเชิงปฏิบัติ และเส้นทางสู่การจ้างงานโดยตรงสำหรับนักศึกษาความร่วมมือเชิงกลยุทธ์นี้จะสร้างบุคลากรที่มีทักษะความสามารถ เพื่อตอบสนองความต้องการ  
ที่เปลี่ยนแปลงไปของภาคอุตสาหกรรมยานยนต์ไทย โดยเฉพาะอย่างยิ่งการเปลี่ยนผ่านสู่ยุคยานยนต์ไฟฟ้าและเทคโนโลยีขั้นสูง

**นายชนินทร์ ฐิติจารุไพศาล ผู้อำนวยการฝ่ายบริการลูกค้า บีเอ็มดับเบิลยู กรุ๊ป ประเทศไทย** กล่าวว่า "ในขณะที่ประเทศไทยเร่งเดินหน้าสู่การเป็นศูนย์กลางยานยนต์ระดับภูมิภาค ความต้องการบุคลากรที่มีทักษะสูงและสามารถปรับตัวได้นั้นมีความสำคัญอย่างยิ่ง ความร่วมมือกับสถาบันเทคโนโลยีจิตรลดาในครั้งนี้ สะท้อนถึงความมุ่งมั่นของเราในการบ่มเพาะอนาคต ด้วยการผสานรวมแนวปฏิบัติจริงทางอุตสาหกรรมเข้ากับความเป็นเลิศทางวิชาการ เราไม่ได้เพียงแค่ให้ความรู้แก่นักศึกษาเท่านั้น แต่เรากำลังสร้างสรรค์นักนวัตกรรมและช่างเทคนิคที่จะขับเคลื่อนยุคใหม่แห่งการเดินทางในประเทศไทย ยังตอกย้ำถึงเจตนารมณ์อันแน่วแน่ของบีเอ็มดับเบิลยู ในการส่งเสริมบุคลากรท้องถิ่นและมีส่วนร่วมในการพัฒนาเศรษฐกิจของประเทศ"  
  
บันทึกข้อตกลงความร่วมมือระยะเวลาสามปีนี้ ได้กำหนดโครงการที่เน้นการปฏิบัติจริง ดังนี้:

* ลดช่องว่างทักษะ: จัดโครงการฝึกงานแบบ Project-Based Internship, สหกิจศึกษา และทวิภาคี   
  ที่เปิดโอกาสให้นักศึกษาได้สัมผัสประสบการณ์จริงกับเทคโนโลยีล้ำสมัยและกระบวนการปฏิบัติงานของบีเอ็มดับเบิลยู เพื่อให้มั่นใจว่านักศึกษาจะได้รับทักษะที่ตรงกับความต้องการของอุตสาหกรรมและตลาดแรงงาน
* สภาพแวดล้อมการเรียนรู้จากของจริง: บีเอ็มดับเบิลยู กรุ๊ป ประเทศไทย จะพิจารณาสนับสนุนเครื่องมือและอุปกรณ์ที่ใช้ในสถานที่ทำงานจริงแก่สถาบันเทคโนโลยีจิตรลดา เพื่อยกระดับประสบการณ์การเรียนรู้เชิงปฏิบัติสำหรับนักศึกษา
* เส้นทางสู่การจ้างงานโดยตรง: สร้างช่องทางที่เป็นระบบสำหรับนักศึกษาที่มีศักยภาพสูง เพื่อเข้าสู่กระบวนการสรรหาและคัดเลือกของบีเอ็มดับเบิลยู กรุ๊ป ประเทศไทย ซึ่งจะเปิดโอกาสให้พวกเขาได้เข้าทำงานกับบริษัทชั้นนำระดับโลกในอุตสาหกรรมยานยนต์
* การถ่ายทอดและแลกเปลี่ยนความรู้: อำนวยความสะดวกในการแลกเปลี่ยนความรู้ผ่านการบรรยายพิเศษโดยผู้เชี่ยวชาญจากบีเอ็มดับเบิลยู และโดยคณาจารย์จากสถาบันฯ เพื่อส่งเสริมการสร้างสรรค์นวัตกรรมและการเรียนรู้อย่างต่อเนื่อง
* ความร่วมมือในการสรรหาบุคลากร: สถาบันฯ จะให้ความร่วมมือในการประสานงานและนำเสนอรายชื่อนักศึกษาที่มีคุณสมบัติเหมาะสมสำหรับการฝึกงานและโอกาสในการจ้างงานกับบีเอ็มดับเบิลยู กรุ๊ป ประเทศไทย เพื่อให้กระบวนการสรรหาบุคลากรเป็นไปอย่างราบรื่น

รองศาสตราจารย์ ดร.คุณหญิงสุมณฑา พรหมบุญ อธิการบดีสถาบันเทคโนโลยีจิตรลดา เน้นย้ำถึง  
ศักยภาพในการเปลี่ยนแปลงภายใต้ความร่วมมือครั้งนี้ว่า "ความร่วมมือกับบีเอ็มดับเบิลยู กรุ๊ป ประเทศไทย   
ถือเป็นช่วงเวลาสำคัญต่อการศึกษาด้านยานยนต์ในประเทศไทย สิ่งนี้มอบโอกาสอันล้ำค่าให้นักศึกษาของเราได้เรียนรู้โดยตรงจากผู้นำในอุตสาหกรรม ได้นำความรู้ไปประยุกต์ใช้ในสภาพแวดล้อมการทำงานจริง และพัฒนาทักษะการคิดเชิงวิพากษ์และทักษะปฏิบัติที่จำเป็นสำหรับยนตรกรรมขั้นสูงในปัจจุบัน เรากำลังเสริมสร้างศักยภาพให้นักศึกษาของเรากลายเป็นบุคลากรซึ่งเป็นที่ต้องการอย่างสูง พร้อมที่จะมีส่วนร่วมอย่างมีความหมายต่อการเติบโตทางอุตสาหกรรมและความก้าวหน้าทางเทคโนโลยีของประเทศ"

ความร่วมมือเชิงกลยุทธ์ระหว่างบีเอ็มดับเบิลยู กรุ๊ป ประเทศไทย และสถาบันเทคโนโลยีจิตรลดาในครั้งนี้ พร้อมที่จะยกระดับมาตรฐานการศึกษาด้านอาชีวศึกษาและอุดมศึกษาด้านยานยนต์อย่างมีนัยสำคัญ   
เพื่อขับเคลื่อนบุคลากรของประเทศไทยให้ก้าวสู่การแข่งขันและสร้างสรรค์นวัตกรรมในเวทีระดับโลก  
ได้อย่างเต็มศักยภาพ

ความร่วมมือครั้งนี้สะท้อนความมุ่งมั่นอันยาวนานของบีเอ็มดับเบิลยู กรุ๊ป ประเทศไทย ในการสนับสนุนการศึกษาด้านอาชีวศึกษา ภายใต้โครงการ BMW Service Apprentice ซึ่งเป็นส่วนสำคัญของโครงการการศึกษาระบบทวิภาคีเยอรมัน-ไทย (German-Thai Dual Excellence Education – GTDEE) ได้ดำเนินการมาตั้งแต่ปี 2555 และประสบความสำเร็จในการผลิตบุคลากรคุณภาพไปแล้วถึง 282 คน โครงการดังกล่าวพัฒนาขึ้นโดยความร่วมมือกับหอการค้าเยอรมัน-ไทย และผู้จำหน่ายบีเอ็มดับเบิลยูอย่างเป็นทางการ โดยมอบทุนการศึกษาเต็มจำนวน พร้อมการฝึกอบรมทางทฤษฎีและปฏิบัติอย่างเข้มข้น ณ ศูนย์ฝึกอบรมของบีเอ็มดับเบิลยู ทั้งนี้ กว่า 76% ของผู้สำเร็จการศึกษาเหล่านี้ได้เข้าสู่เส้นทางอาชีพที่มีความก้าวหน้ากับผู้จำหน่ายบีเอ็มดับเบิลยูอย่างเป็นทางการทั่วประเทศ แสดงให้เห็นถึงประสิทธิภาพของโครงการในการสร้างบุคลากรยานยนต์ที่มีทักษะสูง สถาบันเทคโนโลยีจิตรลดาเองก็เป็นพันธมิตรที่สำคัญในโครงการ GTDEE มาตั้งแต่ปี 2555 โดยมีนักศึกษาจำนวนมากเข้าร่วมตลอดหลายปีที่ผ่านมา ตอกย้ำถึงความทุ่มเทของบีเอ็มดับเบิลยู กรุ๊ป ประเทศไทย ในการบ่มเพาะบุคลากรที่มีทักษะสูงเพื่ออนาคตของอุตสาหกรรมยานยนต์ไทย

**ภาพเพิ่มเติม**

|  |  |
| --- | --- |
| ผู้บริหารบีเอ็มดับเบิลยู กรุ๊ป ประเทศไทย และสถาบันเทคโนโลยีจิตรลดา ร่วมลงนามความร่วมมือทางวิชาการ เพื่อส่งเสริมการศึกษาด้านยานยนต์A group of people standing in front of a stage  AI-generated content may be incorrect.  จากซ้าย - คุณชนินทร์ ฐิติจารุไพศาล ผู้อำนวยการฝ่ายบริการลูกค้า บีเอ็มดับเบิลยู กรุ๊ป ประเทศไทย, รองศาสตราจารย์ ดร. คุณหญิงสุมณฑา พรหมบุญ อธิการบดีสถาบันเทคโนโลยีจิตรลดา และคุณกฤษฎา  อุตตโมทย์ ผู้อำนวยการฝ่ายสื่อสารกิจการองค์กร  บีเอ็มดับเบิลยู กรุ๊ป ประเทศไทย | A group of people sitting at a table  AI-generated content may be incorrect.พิธีลงนาม MoU ความร่วมมือด้านการศึกษาด้านยานยนต์ ระหว่างบีเอ็มดับเบิลยู กรุ๊ป ประเทศไทย และสถาบันเทคโนโลยีจิตรลดา รวมทั้งพันธมิตรในโครงการความร่วมมือจากองค์กรชั้นนำต่างๆ |
| A person and person standing in front of a stage  AI-generated content may be incorrect.คุณชนินทร์ ฐิติจารุไพศาล ผู้อำนวยการฝ่ายบริการลูกค้า บีเอ็มดับเบิลยู กรุ๊ป ประเทศไทย, รองศาสตราจารย์ ดร. คุณหญิงสุมณฑา พรหมบุญ อธิการบดีสถาบันเทคโนโลยีจิตรลดา | A group of people holding papers  AI-generated content may be incorrect.พิธีลงนาม MoU ความร่วมมือด้านการศึกษาด้านยานยนต์ ระหว่างบีเอ็มดับเบิลยู กรุ๊ป ประเทศไทย และสถาบันเทคโนโลยีจิตรลดา รวมทั้งพันธมิตรในโครงการความร่วมมือจากองค์กรชั้นนำต่างๆ |

# # #

**บีเอ็มดับเบิลยู กรุ๊ป**

ด้วย 4 แบรนด์ชั้นนำ บีเอ็มดับเบิลยู มินิ โรลส์-รอยซ์ และบีเอ็มดับเบิลยู มอเตอร์ราด บีเอ็มดับเบิลยู กรุ๊ป ก้าวสู่การเป็นผู้นำระดับโลกในการผลิตยานยนต์และจักรยานยนต์ระดับพรีเมียม พร้อมบริการทางการเงินชั้นเยี่ยม ด้วยเครือข่ายการผลิตที่ครอบคลุมมากกว่า 30 โรงงานทั่วโลก และเครือข่ายการจำหน่ายในกว่า 140 ประเทศ

ในปี 2567 บีเอ็มดับเบิลยู กรุ๊ป มียอดขายรถยนต์กว่า 2.45 ล้านคัน และมอเตอร์ไซค์กว่า 210,000 คันทั่วโลก โดยมีผลกำไรก่อนหักภาษีในปีการเงิน 2567 อยู่ที่ 11.0 พันล้านยูโร จากรายได้รวมทั้งสิ้น 142.4 พันล้านยูโร ณ วันที่ 31 ธันวาคม 2567 บีเอ็มดับเบิลยู กรุ๊ป มีพนักงานรวมทั้งสิ้น 159,104 คน

ความสำเร็จทางเศรษฐกิจของบีเอ็มดับเบิลยู กรุ๊ป ตั้งอยู่บนพื้นฐานของการคิดระยะยาวและการดำเนินงานอย่างมีความรับผิดชอบ ความยั่งยืนเป็นองค์ประกอบสำคัญของกลยุทธ์องค์กรของบีเอ็มดับเบิลยู กรุ๊ป และครอบคลุมทุกผลิตภัณฑ์ ตั้งแต่ห่วงโซ่อุปทาน การผลิต ไปจนถึงสิ้นสุดอายุการใช้งาน

www.bmwgroup.com

LinkedIn: <http://www.linkedin.com/company/bmw-group/>

YouTube: <https://www.youtube.com/bmwgroup>

Instagram: <https://www.instagram.com/bmwgroup>

Facebook: <https://www.facebook.com/bmwgroup>

X: <https://www.x.com/bmwgroup>

**บีเอ็มดับเบิลยู กรุ๊ป ประเทศไทย**

บีเอ็มดับเบิลยู กรุ๊ป ประเทศไทย เป็นสาขาของ BMW AG ประเทศเยอรมนี ก่อตั้งขึ้นเมื่อวันที่ 3 ตุลาคม 2541 ประกอบด้วย   
สี่บริษัท ได้แก่ บริษัท บีเอ็มดับเบิลยู (ประเทศไทย) จำกัด รับผิดชอบด้านการขายและการตลาดสำหรับผลิตภัณฑ์ของ  
บีเอ็มดับเบิลยู กรุ๊ป บริษัท บีเอ็มดับเบิลยู แมนูแฟคเจอริ่ง (ประเทศไทย) จำกัด รับผิดชอบด้านการผลิตรถยนต์และมอเตอร์ไซค์ภายใต้แบรนด์ บีเอ็มดับเบิลยู มินิ และบีเอ็มดับเบิลยู มอเตอร์ราด บริษัท บีเอ็มดับเบิลยู ลิสซิ่ง (ประเทศไทย) จำกัด รับผิดชอบด้านบริการทางการเงินสำหรับผู้จำหน่ายรถยนต์และลูกค้าบุคคล และบริษัท บีเอ็มดับเบิลยู พาร์ทส์ แมนู  
แฟคเจอริ่ง (ประเทศไทย) จำกัด รับผิดชอบด้านการผลิตชิ้นส่วนสำหรับการประกอบมอเตอร์ไซค์บีเอ็มดับเบิลยู มอเตอร์ราด สำหรับโรงงานบีเอ็มดับเบิลยู กรุ๊ป แมนูแฟคเจอริ่ง ประเทศไทย ณ จังหวัดระยอง

ในปี 2567 บีเอ็มดับเบิลยู กรุ๊ป ประเทศไทย ยังคงมีผลการดำเนินงานที่แข็งแกร่งด้วยสถิติยอดจดทะเบียนรถยนต์บีเอ็มดับเบิลยูและมินิจำนวน 13,659 คัน โดยแบ่งเป็นยอดจดทะเบียนรถยนต์บีเอ็มดับเบิลยูรวม 12,208 คัน และยอดจดทะเบียนรถยนต์มินิ 1,451 คัน ด้านบีเอ็มดับเบิลยู มอเตอร์ราด ยังคงรักษาผลงานที่แข็งแกร่งไว้ได้ ด้วยยอดจดทะเบียนรถมอเตอร์ไซค์ทั้งหมดรวม 1,011 คัน

ในด้านการผลิต โรงงานของบีเอ็มดับเบิลยู กรุ๊ป แมนูแฟคเจอริ่ง ประเทศไทย เป็นเครื่องสะท้อนถึงความเชื่อมั่นของบีเอ็มดับเบิลยู กรุ๊ป ที่มีต่อตลาดในทวีปเอเชีย โดยเฉพาะตลาดประเทศไทย ว่าเป็นตลาดที่สามารถเติบโตได้อย่างมีนัยยะสำคัญ และด้วยความเป็นเอกลักษณ์ของสถานที่ตั้ง ฐานการผลิตที่แข็งแกร่ง และพนักงานผู้เชี่ยวชาญในด้านยนตรกรรม ทำให้  
บีเอ็มดับเบิลยู กรุ๊ป แมนูแฟคเจอริ่ง ประเทศไทย เป็นศูนย์กลางการประกอบยนตรกรรมของบีเอ็มดับเบิลยูในภูมิภาคอาเซียน  
ที่ผ่านมานอกจากนี้ โรงงานบีเอ็มดับเบิลยู กรุ๊ป แมนูแฟคเจอริ่ง ประเทศไทย มีการลงทุนอย่างต่อเนื่องเพื่อรองรับการขยายกระบวนการประกอบภายในโรงงานและเพื่อตอบสนองความต้องการของลูกค้าที่เพิ่มขึ้น นอกจากนี้ สืบเนื่องจากการจัดซื้อชิ้นส่วนยานยนต์จากประเทศไทยในแต่ละปีเป็นจำนวนมากเพื่อป้อนเข้าสู่กระบวนการผลิตในประเทศและเพื่อส่งออก คิดเป็นมูลค่ากว่า 4 พันล้านบาทต่อปี บีเอ็มดับเบิลยูจึงจัดตั้งสำนักงานจัดหาชิ้นส่วนยานยนต์ขึ้นในประเทศไทยด้วย เพื่อจัดหาชิ้นส่วนยานยนต์จากซัพพลายเออร์ในประเทศไทยและภูมิภาคอาเซียน เพื่อรองรับเครือข่ายการผลิตของบีเอ็มดับเบิลยูมากกว่า  
30 แห่งทั่วโลก บีเอ็มดับเบิลยู กรุ๊ป แมนูแฟคเจอริ่ง ประเทศไทย สามารถประกอบรถยนต์และมอเตอร์ไซค์รุ่นต่าง ๆ ทั้งหมด 19 รุ่น ได้แก่ บีเอ็ม ดับเบิลยู ซีรีส์ 2 บีเอ็มดับเบิลยู ซีรีส์ 3 บีเอ็มดับเบิลยู ซีรีส์ 5 บีเอ็มดับเบิลยู ซีรีส์ 7 บีเอ็มดับเบิลยู X1 บีเอ็มดับเบิลยู X3 บีเอ็มดับเบิลยู X5 บีเอ็มดับเบิลยู X6 และบีเอ็มดับเบิลยูู X7 สำหรับมินิ ได้แก่ มินิ คันทรีแมน สำหรับบีเอ็มดับเบิลยู มอเตอร์ราด ได้แก่ บีเอ็มดับเบิลยู มอเตอร์ราด ได้แก่ บีเอ็มดับเบิลยู R 1300 GS  บีเอ็มดับเบิลยู R 1300 GS  Adventure บีเอ็มดับเบิลยู F 900 GS  บีเอ็มดับเบิลยู F 900 GS Adventure  บีเอ็มดับเบิลยู F 900 R  บีเอ็มดับเบิลยู F 900 XR  บีเอ็มดับเบิลยู S 1000 RR  บีเอ็มดับเบิลยู R 18  บีเอ็มดับเบิลยู R 18 Bagger บีเอ็มดับเบิลยู R 12 S นอกจากนี้ บีเอ็มดับเบิลยู กรุ๊ป แมนูแฟคเจอริ่ง ประเทศไทย ยังขยายสายการประกอบรถยนต์ปลั๊กอิน ไฮบริด 4 รุ่นในประเทศไทย ได้แก่ บีเอ็มดับเบิลยู 330e บีเอ็มดับเบิลยู 530e บีเอ็มดับเบิลยู 750e xDrive M Sport และ บีเอ็มดับเบิลยู M760e xDrive

สอบถามข้อมูลเพิ่มเติม:    
**บีเอ็มดับเบิลยู กรุ๊ป ประเทศไทย**    
**1397**    
[www.bmw.co.th](http://www.bmw.co.th/)          
[www.mini.co.th](http://www.mini.co.th/)          
[www.bmw-motorrad.co.th](http://www.bmw-motorrad.co.th/)

**สื่อมวลชนติดต่อ** ฮิลล์ แอนด์ นอลตัน ประเทศไทย   
เอริญา อรรถเกษม (08-3703-0077)   
[aatthakasem@hillandknowlton.com](mailto:aatthakasem@hillandknowlton.com)    
สุธาทิพย์ บุญแสง (08-7685-1695)    
[sboonsaeng@hillandknowlton.com](mailto:sboonsaeng@hillandknowlton.com)